CELEX: 62012TN0134
Language: fi
Date: 2012-03-27 00:00:00
Title: Asia T-134/12: Kanne 27.3.2012 — Investigación y Desarrollo en Soluciones y Servicios IT v. komissio

2.6.2012   
            
            
               FI
            
            
               Euroopan unionin virallinen lehti
            
            
               C 157/9
            
         Kanne 27.3.2012 — Investigación y Desarrollo en Soluciones y Servicios IT v. komissio
   (Asia T-134/12)
   2012/C 157/16
   Oikeudenkäyntikieli: espanja
   
      Asianosaiset
   
   
      Kantaja: Investigación y Desarrollo en Soluciones y Servicios IT, SA (Alicante, Espanja) (edustaja: asianajaja M. Jiménez Perona)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa tarkastuskertomukseen 09-INFS-001/041 liittyvien veloituslaskujen antamisesta 19.1.2012 tehdyn Euroopan komission päätöksen Ref. Ares (2012)39854 ja
            
         
               —
            
            
               velvoittaa komission korvaamaan vahingot, jotka kantaja on kärsinyt kanteen kohteena olevan komission lainvastaisen menettelyn seurauksena ja joiden määrä on 732 788 euroa.
            
         
      Oikeudelliset perusteet ja pääasialliset perustelut
   
   Kantaja on tehnyt komission kanssa useita tutkimus- ja kehitysalan sopimuksia, joita koskevista puitesäännöistä määrätään komission 23.10.2003 tekemässä päätöksessä K(2003) 3834 ja jotka koostuvat vakiosopimuksesta FP 5 tai FP 6 ja yleisistä ehdoista FP 5 ja FP 6.
   OLAF:n suorittaman tutkinnan ja komission tarkastuksen tulosten perusteella komissio päätti peruuttaa mainittuihin sopimuksiin liittyvät avustukset.
   Kantaja vetoaa kanteensa tueksi kahdeksaan kanneperusteeseen.
   
               1)
            
            
               Ensimmäinen kanneperuste koskee puolustautumisoikeuksien loukkaamista mainitun tarkastuksen toteuttamistavan seurauksena.
            
         
               2)
            
            
               Toinen kanneperuste koskee oikeusvarmuuden periaatteen loukkaamista sen vuoksi, ettei kantajalla ollut missään vaiheessa tiedossaan asiaan sovellettavia oikeussääntöjä.
            
         
               3)
            
            
               Kolmas kanneperuste koskee sitä, ettei vastaajana oleva toimielin noudattanut velvoitetta perustella toimensa.
            
         
               4)
            
            
               Neljäs kanneperuste koskee syyttömyysolettaman periaatteen loukkaamista INFSO-pääosaston tarkastuskertomuksessa käyttämän tyylin vuoksi.
            
         
               5)
            
            
               Viides kanneperuste koskee sitä, että oikeutta hyvään hallintoon loukattiin, mikä puolestaan johtui siitä, etteivät tarkastajat noudattaneet heille kuuluvia puolueettomuus- ja tasapuolisuusvelvollisuuksia.
            
         
               6)
            
            
               Kuudes kanneperuste koskee luottamuksensuojan periaatteen loukkaamista, joka liittyy erityisesti ulkopuolisten tarkastajien hyväksymisen puuttumiseen ja itse tarkastusmenettelyn alkusyyhyn.
            
         
               7)
            
            
               Seitsemäs kanneperuste koskee suhteellisuusperiaatteen loukkaamista.
            
         
               8)
            
            
               Kahdeksas kanneperuste koskee yksityisyyden suojaa koskevan oikeuden loukkaamista.